મેલબોર્નઃ સાઉથ આફ્રિકા સામેની કેપટાઉનની બીજી ટેસ્ટમેચ દરમિયાન બોલ ટેમ્પરિંગ કરવાના મામલે ઓસ્ટ્રેલિયાના ક્રિકેટર સ્ટીવ સ્મિથ અને ડેવિડ વોર્નર પર એક વર્ષનો પ્રતિબંધ મૂકવામાં આવ્યો છે. ક્રિકેટ ઓસ્ટ્રેલિયાએ આ આકરો નિર્ણય કર્યો છે. આ સિવાય કેમરોન બેનક્રોફ્ટ પર નવ માસનો પ્રતિબંધ લગાવવામાં આવ્યો છે. જોકે આ ક્રિકેટરો વર્લ્ડ કપ રમી શકશે, કારણ કે વર્લ્ડ કપ 30મી જૂન 2019થી શરૂ થશે તે અગાઉ તેમનો પ્રતિબંધ પૂરો થઈ ગયો હશે.